Al bayrağa
Gül rəngində bir yaprağın 
Ortasında bir hilal! 
Ey Al Bayraq, sənin rəngin 
Söylə, neyçün böylə al!? 

Hakim olub bir toprağa, 
Ona etmək böylə naz? 
Səndən başqa bir gözələ 
Söylə, neyçün yaraşmaz? 

Bu bənzəyiş nədən gözüm, 
Şəhidlərin qanına?! 
Uğurunda can verənlər 
Neyçün qıyar canına?! 

Yol üstündə dərdli nənə 
Görür səni ağlamaz?! 
Sən öylə bir şeirsən ki, 
Sevməyənlər anlamaz! 

Ey sevgili bayrağımın 
O dalğalı duruşu! 
Sandım salam rəsmi sana 
Buludların yürüşü! 

Sən ey hilal, al qoynuna, 
Aldın göydən yıldızı! 
Məftun etdin sən kəndinə, 
Ən sevdalı bir qızı!..

Şeirlər